คลังชงครม.เว้นภาษีน้ำมันดีเซล 0% ที่ไปใช้ผลิตไฟฟ้า ลดค่าไฟ 2 บาท
คลังยอมหั่นรายได้ ลดภาษีน้ำมันดีเซลเหลือ 0% ในส่วนที่นำไปใช้ผลิตไฟฟ้า ช่วยพยุงค่าไฟฟ้าประชาชนไม่ให้ขึ้น 2 บาท
8 มี.ค. 2565

รายงานข่าวทำเนียบรัฐบาล การประชุมคณะรัฐมนตรี (ครม.) วันนี้กระทรวงการคลังจะเสนอให้ ครม. เห็นชอบยกเว้นการเก็บภาษีสรรพสามิตน้ำมันดีเซล 5.99 บาทต่อลิตร สำหรับน้ำมันดีเซลที่จะนำไปใช้เพื่อการผลิตไฟฟ้า ซึ่งจะทำให้ต้นทุนการผลิตไฟฟ้าลดลงประมาณ 1.50-2 บาทต่อหน่วย ทำให้รัฐบาลสามารถตรึงราคาค่าไฟฟ้า ไม่ต้องปรับขึ้นราคาไฟฟ้ากเป็นภาระกับประชาชนเพิ่มไปได้อีกระยะหนึ่งสำหรับการเว้นภาษีน้ำมันดีเซลดังกล่าว กระทรวงการคลังได้มีการหารือกับกระทรวงพลังงานแล้ว เนื่องจากปัจจุบันการผลิตไฟฟ้าใช้ก๊าซธรรมชาติที่มีราคาเพิ่มสูงขึ้นมาก แม้ว่าจะไม่มีภาระภาษีสรรพสามิตก็ตามดังนั้นทางกระทรวงพลังงาน จึงเห็นว่า การใช้น้ำมันดีเซลที่ได้รับการยกเว้นภาษีสรรพสามิต เพื่อไปผลิตไฟฟ้าจะช่วยลดต้นทุนการผลิตไฟฟ้าได้มากกว่า การใช้ก๊าซธรรมชาติเพียงอย่างเดียว ซึ่งจะทำให้การไฟฟ้ายังไม่จำเป็นต้องปรับขึ้นค่าไฟฟ้าให้เป็นระกับประชาชนในช่วงที่เศรษฐกิจได้รับผลกระทบจากโควิดและราคาน้ำมันแพง มีภาระค่าใช้จ่ายเพิ่มขึ้นแต่มีรายได้ลดลง"การเว้นภาษีน้ำมันดีเซลเพื่อไปผลิตไฟฟ้า ทำให้ช่วยพยุงค่าไฟฟ้าให้กับประชาชนได้ โดยที่การไฟฟ้ายังไม่ต้องปรับขึ้นค่าไฟฟ้าเพราะต้นทุนการผลิตลดลง"


ปัจจุบันการผลิตไฟฟ้า ต้องใช้เชื้อเพลิงจากก๊าซธรรมชาติมากกว่าครึ่งของการผลิตไฟฟ้าทั้งหมด ที่เหลือเป็นการใช้เชื้อเพลิงจากถ่านหิน น้ำมันเตา และน้ำมันดีเซลทั้งนี้ หลังการประชุม ครม. วันนี้ เวลา 14.30 น. อาคม เติมพิทยาไพสิฐ รมว.คลัง จะแถลงข่าวเรื่องการลดภาษีสรรพสามิตน้ำมันดีเซล เพื่อไปใช้การผลิตไฟฟ้า ดังกล่าวที่กระทรวงการคลัง